CELEX: 62012CA0315
Language: el
Date: 2013-07-18 00:00:00
Title: Υπόθεση C-315/12: Απόφαση του Δικαστηρίου (όγδοο τμήμα) της 18ης Ιουλίου 2013 [αίτηση του Højesteret (Δανία) για την έκδοση προδικαστικής αποφάσεως] — Metro Cash & Carry Danmark ApS κατά Skatteministeriet [Ειδικός φόρος καταναλώσεως — Οδηγία 92/12/ΕΟΚ — Άρθρα 7 έως 9 — Οδηγία 2008/118/ΕΚ — Άρθρα 32 έως 34 — Ενδοκοινοτική κυκλοφορία προϊόντων υποκειμένων σε ειδικό φόρο καταναλώσεως — Κανονισμός (ΕΟΚ) 3649/92 — Άρθρα 1 και 4 — Απλουστευμένο συνοδευτικό έγγραφο — Αντίτυπο 1 — Δραστηριότητα «cash & carry» — Προϊόντα που έχουν ήδη τεθεί σε ανάλωση σε κράτος μέλος και βρίσκονται στην κατοχή προσώπου για εμπορικούς σκοπούς στο εσωτερικό άλλου κράτους μέλους ή προϊόντα που αποκτώνται από ιδιώτες για δικές τους ανάγκες και μεταφέρονται από τους ίδιους — Οινοπνευματώδη ποτά — Δεν υφίσταται υποχρέωση ελέγχου από τον προμηθευτή]

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/18
            
         Απόφαση του Δικαστηρίου (όγδοο τμήμα) της 18ης Ιουλίου 2013 [αίτηση του Højesteret (Δανία) για την έκδοση προδικαστικής αποφάσεως] — Metro Cash & Carry Danmark ApS κατά Skatteministeriet
   (Υπόθεση C-315/12) (1)
   
   (Ειδικός φόρος καταναλώσεως - Οδηγία 92/12/ΕΟΚ - Άρθρα 7 έως 9 - Οδηγία 2008/118/ΕΚ - Άρθρα 32 έως 34 - Ενδοκοινοτική κυκλοφορία προϊόντων υποκειμένων σε ειδικό φόρο καταναλώσεως - Κανονισμός (ΕΟΚ) 3649/92 - Άρθρα 1 και 4 - Απλουστευμένο συνοδευτικό έγγραφο - Αντίτυπο 1 - Δραστηριότητα «cash & carry» - Προϊόντα που έχουν ήδη τεθεί σε ανάλωση σε κράτος μέλος και βρίσκονται στην κατοχή προσώπου για εμπορικούς σκοπούς στο εσωτερικό άλλου κράτους μέλους ή προϊόντα που αποκτώνται από ιδιώτες για δικές τους ανάγκες και μεταφέρονται από τους ίδιους - Οινοπνευματώδη ποτά - Δεν υφίσταται υποχρέωση ελέγχου από τον προμηθευτή)
   2013/C 260/30
   Γλώσσα διαδικασίας: η δανική
   
      Αιτούν δικαστήριο
   
   Højesteret
   
      Διάδικοι στην υπόθεση της κύριας δίκης
   
   Metro Cash & Carry Danmark ApS
   
      κατά
   
   Skatteministeriet
   
      Αντικείμενο
   
   Αίτηση προδικαστικής αποφάσεως — Højesteret — Ερμηνεία του άρθρου 7, παράγραφος 4, της οδηγίας 92/12/ΕΟΚ του Συμβουλίου, της 25ης Φεβρουαρίου 1992 σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης (ΕΕ L 76, σ. 1), και του άρθρου 34, παράγραφος 1, της οδηγίας 2008/118/ΕΚ του Συμβουλίου, της 16ης Δεκεμβρίου 2008, σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ (ΕΕ L 9, σ. 12) καθώς και του κανονισμού (ΕΟΚ) 3649/92 της Επιτροπής, της 17ης Δεκεμβρίου 1992, σχετικά με απλουστευμένο συνοδευτικό έγγραφο για την ενδοκοινοτική κυκλοφορία προϊόντων υποκείμενων σε ειδικό φόρο κατανάλωσης, για τα οποία έχει καταβληθεί φόρος και τα οποία έχουν διατεθεί στην κατανάλωση στο κράτος μέλος αποστολής (ΕΕ L 369, σ. 17) — Ειδικός φόρος κατανάλωσης — Προϊόντα που αποκτούν ιδιώτες για δική τους ανάγκη — Υποχρέωση ή μη μιας επιχειρήσεως κράτους μέλους να βεβαιωθεί για την παραλαβή του αντιτύπου 1 του απλοποιημένου συνοδευτικού εγγράφου κατά την πώληση αλκοολούχων ποτών στα εντός του εν λόγω κράτους μέλους καταστήματά της προς υπηκόους άλλων κρατών μελών οι οποίοι πραγματοποιούν τις αγορές τους επιδεικνύοντας κάρτα καταστήματος εκδοθείσα επ' ονόματι επιχειρήσεων εγκατεστημένων σε άλλα κράτη μέλη και στην περίπτωση κατά την οποία ο κάτοχος της κάρτας παραλαμβάνει αλκοολούχα ποτά επί τόπου προκειμένου να τα μεταφέρει ο ίδιος στο κράτος μέλος της κατοικίας του
   
      Διατακτικό
   
   
               1)
            
            
               Τα άρθρα 7 έως 9 της οδηγίας 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης, όπως έχει τροποποιηθεί με την οδηγία 92/108/ΕΟΚ του Συμβουλίου, της 14ης Δεκεμβρίου 1992, καθώς και τα άρθρα 1 και 4 του κανονισμού (ΕΟΚ) 3649/92 της Επιτροπής, της 17ης Δεκεμβρίου 1992, σχετικά με απλουστευμένο συνοδευτικό έγγραφο για την ενδοκοινοτική κυκλοφορία προϊόντων υποκείμενων σε ειδικό φόρο κατανάλωσης, για τα οποία έχει καταβληθεί φόρος και τα οποία έχουν διατεθεί στην κατανάλωση στο κράτος μέλος αποστολής, έχουν την έννοια ότι δεν επιβάλλουν σε επαγγελματία, όπως αυτός της κύριας δίκης, να ελέγξει εάν οι αγοραστές που είναι εγκατεστημένοι σε άλλα κράτη μέλη έχουν την πρόθεση να εισαγάγουν υποκείμενα σε ειδικό φόρο καταναλώσεως προϊόντα σε άλλο κράτος μέλος και, ενδεχομένως, εάν μια τέτοια εισαγωγή πραγματοποιείται για προσωπικούς ή εμπορικούς σκοπούς.
            
         
               2)
            
            
               Τα άρθρα 32 έως 34 της οδηγίας 2008/118/ΕΚ του Συμβουλίου, της 16ης Δεκεμβρίου 2008, σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ, δεν τροποποιούν ουσιωδώς τα άρθρα 7 έως 9 της οδηγίας 92/12, όπως αυτή έχει τροποποιηθεί με την οδηγία 92/108, ώστε να δικαιολογείται, υπό περιστάσεις όμοιες με αυτές της κύριας δίκης, διαφορετική απάντηση στο πρώτο ερώτημα.
            
         
               3)
            
            
               Το άρθρο 8 της οδηγίας 92/12, όπως τροποποιήθηκε με την οδηγία 92/108, έχει την έννοια ότι μπορεί, υπό περιστάσεις όμοιες με αυτές της κύριας δίκης, να περιλαμβάνει την αγορά προϊόντων υποκειμένων σε ειδικό φόρο καταναλώσεως, οσάκις τα προϊόντα αυτά αποκτώνται από ιδιώτες για δικές τους ανάγκες και μεταφέρονται από τους ίδιους, στοιχείο το οποίο απόκειται στις αρμόδιες εθνικές αρχές να ελέγξουν ανά περίπτωση.
            
         
      (1)  ΕΕ C 258 της 25.8.2012.